Gw mau tau Pengetahuan Kimia.—Amat tinggi. dari Sherlock Holmes. Jelasin dalam bahasa melayu

Pengetahuan Anatomi.—Tepat, tetapi tidak bersistematik.

Pengetahuan Sastera Sensasi.—Banyak sekali. Seolah-olah mengetahui secara terperinci kesemua jenayah ganas yang dilakukan dalam abad ini.

Mempunyai kebolehan bermain violin dengan baik.

Pakar pemain singlestick, boxing, dan pemain pedang.

Mempunyai pengetahuan praktikal undang-undang British.

Cerita-cerita kemudian memperjelaskan bahawa sebenarnya, senarai diatas sebenarnya tidak tepat, dan Holmes yang baru berjumpa dengan Watson pada masa senarainya dihurai hanya bergurau dengannya sahaja. Dua bukti ketara menebalikkan apa yang tersenarai, iaitu pertamanya, walaupun Holmes dikatakan tidak mengetahui tentang politik, dalam cerita "A Scandal in Bohemia" dia terus dapat mengenalpasti identiti sebenar Count von Kramm. Mengenai sastera sensasi pula, percakapannya berisi penuh dengan rujukan kepada Bible, Shakespeare dan juga Goethe. Pengetahuannya yang bersifat begini juga tidak konsisten dengan tingkah lakunya memarahi Watson kerana memberitahunya mengenai Bumi yang mengelilingi Matahari dan bukan sebaliknya, kerana dirinya berkata bahawa dia "mahu mengelakkan daripada otaknya dipenuhi dengan maklumat yang tidak relevan kepada kerjaya penyiasatannya".

Holmes juga merupakan seorang pembaca tulisan rahsia yang terkenal. Dia berkata kepada Watson, "Saya mengenali kesemua jenis tulisan rahsia, dan saya sendiri adalah pengarang satu buku ekstensif menengai subjek ini, dimana saya menganalisa satu ratus enam puluh cipher.". Satu kes dimana kebolehan ini diperguna adalah dalam "The Adventure of the Dancing Men" yang menggunakan tulisan lidi, sebagai contoh:

Dalam "The Adventure of the Empty House", Holmes menyatakan bahawa dia mempunyai "sedikit sebanyak pengetahuan" mengenai baritsu, iaitu "sistem gusti Jepun", yang digunakan untuk melepaskan diri daripada cengkaman maut musuh ketatnya, Profesor Moriarty yang, walaupun mempunyai reputasi yang hebat, hanya muncul dalam dua daripada cerita mengenai Holmes.

Juga, dalam A Study in Scarlet, Conan Doyle memperlihatkan suatu perbandingan antara watak ciptaannya dan dua lagi penyiasat fiksional lain yang telah berdiri lebih awal: Auguste Dupin oleh Edgar Allan Poe dan Monsieur Lecoq oleh Emile Gaboriau. Yang pertamanya telah muncul pada tahun 1841 dalam cerita The Murders in the Rue Morgue, dan yang keduanya pula muncul dalam L'Affaire Lerouge (Perihal Lerouge) pada tahun 1866. Perbincangan pendek mengenai kedua-dua watak cerita penyiasatan lain ini bermula antara Watson dan Holmes dengan suatu komen oleh Watson:

"Anda mengingatkan saya mengenai karya Dupin oleh Edgar Allan Poe. Saya tidak sama sekali menyangka watak sedemikian boleh wujud di luar cerita-cerita rekaan."

Sherlock Holmes berdiri dan menyalakan pipenya. "Tidak disangkal bahawa anda menanggap bahawa diri anda sedang memuji saya dengan membuat perbandingan antara saya dan Dupin," dia memerhati. "Sekarang, dalam pendapat saya, Dupin merupakan seorang yang rendah standardnya. Helahnya memecah kesenyapan dengan satu kenyataan tepat selepas satuperempat jam amat menunjuk-nunjuk dan superfisial. Dia punyai sedikit kebolehan analisa, itu tidak dipertikai; akan tetapi dia tidaklah fenomena yang dibayangkan Poe."

"Telahkah kamu baca karya Gaboriau?" Aku menanya."Adakah Lecoq boleh dianggap seorang penyiasat yang berkebolehan mengikut jangkaan kamu?"

Mata Sherlock Holmes menjeling tajam. "Lecoq tidak berguna langsung," katanya, dalam nada marah; "kecuali satu kelebihan, iaitu tenaganya. Buku itu menyakitkan mata membacanya. Persoalannya merupakan bagaimana untuk mengenalpasti seorang banduan yang tidak dikenali. Saya tentunya boleh menyelesaikan masalah itu dalam masa duapuluhempat jam sahaja, manakala Lecoq pula mengambil masa enam bulan. Ia lebih sesuai dijadikan buku teks untuk mengajar para penyiasat apa yang perlu dielak."

Holmes yakin bahawa dia lebih hebat berbanding mereka berdua, manakala Watson menyatakan rasa kagumnya terhadap mereka. Ia telah dicadangkan bahawa ini adalah satu cara Conan Doyle tabik kepada watak karya-karya yang telah mempengaruhinya, dengan pada masa yang sama berkeras dengan pendirian bahawa wataknya merupakan pembaikian keatas mereka. (Ia telah diperhati bahawa "pada masa dia mungkin menjadi lebih merendah diri, tiada polis seperti Holmes.")

Musuh ketat Holmes merupakan Profesor James Moriarty ("Napoleon Jenayah"), yang terhumban semasa bergelut dengan Holmes, di Reichenbach Falls. Conan Doyle pada mulanya mahu cerita "The Final Problem", iaitu cerita dimana peristiwa ini berlaku, menjadi cerita terakhirnya mengenai Holmes. Tetapi, hantaran surat beramai-ramai oleh peminatnya meyakinkannya untuk terus menyambung siri. Dalam "The Adventure of the Empty House" menampakkan bahawa Conan Doyle menerangkan bahawa hanya Moriarty terhumban dalam lembah berkenaan, tetapi Holmes telah membenarkan dunia menanggap dirinya telah meninggal sememtara dia mengelakkan balasan yang mungkin diterimanya akibat perihal Moriarty. Juga telah dirujuk dalam pelbagai sumber termasuk Baring-Gould bahawa Moriarty merupakan guru bimbingan Matematik Holmes pada mulanya.

Holmes menunjukkan dirinya sebagai seorang penyamar handal:

Pelayar (The Sign of Four)

Pengantin dan paderi ("A Scandal in Bohemia")

Penagih dadah opium ("The Man with the Twisted Lip")

Penganggur kebanyakan ("The Adventure of the Beryl Coronet")

Seorang paderi berbangsa Itali tua ("The Adventure of the Final Problem")

Penjual buku ("The Adventure of the Empty House")

Tukang paip ("The Adventure of Charles Augustus Milverton")

Seorang yang hampir menemui ajal ("The Adventure of the Dying Detective")

Peminta sedekah (The Hound of the Baskervilles)

Walaupun Holmes menanggap dirinya sebagai seorang otak yang tidak terikat dengan emosi-emosi badan, terdapat masanya dia sendiri boleh beremosi dalam perihal menegakkan apa yang betul, seperti dalam suatu situasi dimana dia menunjukkan rasa tidak puas hatinya dengan layanan buruk seorang ahli perbankan berlaku terhadap anaknya dalam kes "The Adventure of the Beryl Coronet".

Holmes boleh dilihat pada masa itu sebagai perintis sains forensik moden:

Penggunaan surat yang ditulis dengan mesin taip untuk mendedahkan penipuan ("A Case of Identity")

Pengetahuan peristiwa pembunuhan daripada dua belah tinggalan mayat manusia ("The Adventure of the Cardboard Box")

Pemerhatian sisa-sisa serbuk ubat bedil pada mangsa ("The Adventure of the Reigate Squire")

Pemerhatian penggunaan peluru daripada senjata pembunuhan dua tapak jenayah ("The Adventure of the Empty House")

Penggunaan cap jari untuk membebaskan seorang yang tidak bersalah ("The Adventure of the Norwood Builder")

Selain daripada bayaran, Holmes juga mendapat "cenderamata" daripada kes-kes yang dikendalikannya:

Sovereign (sebentuk koin yang pernah digunakan sebagai mata wang di England pada masa lampau) emas daripada Irene Adler pada rantai jamnya ("A Scandal in Bohemia")

Kotak pemadam emas lama dengan kecubung daripada Raja Bohemia. ("A Case of Identity")

Sebuah cincin daripada keluarga pemerintah Belanda ("A Case of Identity")

Kertas yang diprenyakkan; satu kunci; suatu peg kayu dengan tali dan tiga koin lama ("The Adventure of the Musgrave Ritual")

Pin tali leher zamrud dari Ratu England. ("The Adventure of the Bruce-Partington Plans")

Holmes, Watson dan senjata api:

Walaupun ada kalanya Holmes dan Watson membawa pistol bersama mereka, hanya terdapat tiga kali mereka digunakan:

Kedua-duanya menembak penghuni pulau Andaman dalam The Sign of Four.

Kedua-duanya menembak anjing mastif dalam The Hound of the Baskervilles

Watson menenbak anjing mastif dalam "The Adventure of the Copper Beeches".

Selain senapang, Holmes juga menggunakan cambuk kuda sebagai senjata:

Untuk mengeluarkan pistol daripada genggaman tangan John Clay dalam "The Red-Headed Leaque".

Untuk mengawal ular yang ganas dalam "The Adventure of the Speckled Band".